proxectonos/corpus_dominio_legal_administrativo_tmp huggingface dataset:
RESOLUCIÓN do 16 de novembro de 2010 pola que se conceden os Premios Antonio López Ferreiro de Investigación Humanística, correspondentes aos Premios Galicia de Investigación 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 23/11/2010

Pola orde da Consellería de Economía e Industria do 24 de agosto de 2009 (Diario Oficial de Galicia nº 171, do 1 de setembro), convocáronse os Premios Antonio López Ferreiro de Investigación Humanística correspondentes aos Premios Galicia de Investigación 2009.
De acordo co establecido no artigo 3º da orde de convocatoria, o xurado trasladará as súas propostas á Dirección Xeral de Investigación, Desenvolvemento e Innovación, que, pola súa vez, as elevará ao conselleiro de Economía e Industria para a súa resolución definitiva, que será publicada no Diario Oficial de Galicia.
En consecuencia, e tendo en conta a proposta elaborada polo xurado na súa xuntanza do día 5 de outubro de 2010, esta consellería
RESOLVE:
Primeiro.-Conceder o Premio Antonio López Ferreiro de Investigación Humanística para investigadores sénior a María Victoria Carballo-Calero Ramos.
Segundo.-Conceder o Premio Antonio López Ferreiro de Investigación Humanística para investigadores mozos a Margarita Barral Martínez.
Terceiro.-Esta resolución pon fin á vía administrativa segundo o disposto no artigo 109º e) da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 16 de novembro de 2010.
P.D. (Orde 30-4-2009, DOG nº 87, do 6 de maio)
José Riesgo Boluda
Secretario xeral da Consellería de Economía
e Industria
ORDE do 8 de novembro de 2010 pola que se fai pública a ampliación da dotación orzamentaria para a concesión das axudas establecidas na Orde do 2 de xuño de 2010, pola que se establecen as bases reguladoras do programa de incentivos para promover a afiliación á Seguridade Social das persoas cotitulares ou titulares de explotacións agrarias, cofinanciado polo Fondo Social Europeo, e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 18/11/2010

A Orde do 2 de xuño de 2010 pola que se establecen as bases reguladoras do programa de incentivos para promover a afiliación á Seguridade Social das persoas cotitulares ou titulares de explotacións agrarias, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 112, do 15 de xuño), establece na súa disposición adicional sexta, na cal se recollen os créditos que financian a orde, que poderá ampliarse a contía máxima destes créditos e que o incremento do crédito estará condicionado á declaración de dispoñibilidade de crédito como consecuencia dunha xeración, ampliación ou incorporación de crédito ou da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen remanentes doutras convocatorias financiadas con cargo a créditos incluídos no mesmo programa e servizo, cómpre ampliar o importe dos créditos destinados ás axudas que poderán ser concedidas ao abeiro da dita orde, coa finalidade de facer chegar estas ao maior número de persoas beneficiarias posible.
Por todo o exposto e en uso das facultades que me foron conferidas,
DISPOÑO:
Artigo 1º
Amplíase o importe total das axudas que se van conceder ao abeiro da Orde do 2 de xuño de 2010 pola que se establecen as bases reguladoras do programa de incentivos para promover a afiliación á Seguridade Social das persoas cotitulares ou titulares de explotacións agrarias, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 112, do 15 de xuño), na seguinte contía e aplicación orzamentaria, que figura dotada nos orzamentos xerais da Comunidade Autónoma de Galicia para o ano 2010:
12.04.322C.480.0, código de proxecto 2010 00 752, polo importe de 75.000 euros.
Artigo 2º
Esta ampliación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 8 de novembro de 2010.
Beatriz Mato Otero
Conselleira de Traballo e Benestar
RESOLUCIÓN do 27 de outubro de 2010, da Dirección Xeral de Promoción e Difusión da Cultura, pola que se fan públicos os códigos de identificación do censo de asociacións e entidades culturais de Galicia, correspondentes ao terceiro trimestre do ano 2010.
CONSELLERÍA DE CULTURA E TURISMO — III. OUTRAS DISPOSICIÓNS — 18/11/2010

Para dar cumprimento ao estipulado no artigo 5° do Decreto 44/2001, do 1 de febreiro, polo que se establece a refundición da normativa en materia do censo de asociacións e entidades culturais, a Dirección Xeral de Promoción e Difusión da Cultura, unha vez aplicadas as claves de clasificación correspondentes, segundo dispón o artigo 4º do devandito decreto, e unha vez finalizado o proceso de clasificación,
RESOLVE:
Asignar con carácter provisional o código de identificación do censo (CIC), asignado ás asociacións e entidades culturais que se relacionan no anexo desta resolución.
Santiago de Compostela, 27 de outubro 2010.
Francisco López Rodríguez
Director xeral de Promoción e Difusión
da Cultura
Ver referencia pdf "22200D007P055.PDF"
ORDE do 10 de novembro de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 24/11/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único.
1. Inclúense no anexo VII do Decreto 164/2005, do 16 de xuño, procedementos para os cales está habilitado o Rexistro Telemático da Xunta de Galicia, e queda, pois, habilitado cos efectos previstos no seu artigo 5º.1, o seguinte procedemento:
MR348A-Declaración responsable para a prestación de servizos como entidade identificadora.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de novembro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 29 de outubro de 2010 pola que se procede á publicación das subvencións concedidas en virtude da Orde do 22 de febreiro de 2010, pola que se establecen as bases reguladoras para a concesión, en réxime de concorrencia competitiva, de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social.
CONSELLERÍA DE TRABALLO E BENESTAR — III. OUTRAS DISPOSICIÓNS — 19/11/2010

De conformidade co disposto no artigo 18º.1 da Lei 38/2003, do 17 de novembro, xeral de subvencións, no artigo 15º.1 da Lei 9/2007, do 13 de xuño, de subvencións de Galicia, no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 22 de febreiro de 2010 pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social.
Finalidade da axuda: as axudas teñen por obxecto o establecemento de subvencións ás entidades de iniciativa social, para a realización de programas de incorporación sociolaboral que contribúan a fomentar a inclusión social e a integración no mercado de traballo das persoas en situación ou risco de exclusión social.
Norma reguladora: Orde do 22 de febreiro de 2010 pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social (Diario Oficial de Galicia nº 51, do 16 de marzo).
Crédito orzamentario: 757.000 euros, na aplicación orzamentaria 12.02.312F.481.6.
Santiago de Compostela, 29 de outubro de 2010.
Beatriz Mato Otero
Conselleira de Traballo e Benestar
Ver referencia pdf "22300D007P081.PDF"
RESOLUCIÓN do 11 de novembro de 2010, da Dirección Xeral de Educación, Formación Profesional e Innovación Educativa, pola que se fai pública a relación de centros autorizados no curso 2010-2011 para participar no programa de cursos para a formación complementaria da aprendizaxe de linguas estranxeiras, Cuale, nos centros públicos integrados, institutos de educación secundaria e centros integrados de formación profesional da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/11/2010

A Orde do 3 de xuño de 2010, DOG do 11 de xuño, establece as bases reguladoras e organizativas do programa de cursos para a formación complementaria en linguas estranxeiras, Cuale, nos centros públicos integrados, institutos de educación secundaria e centros integrados de formación profesional.
Unha vez rematado o procedemento establecido nesa convocatoria, segundo os criterios que esa orde determina, cómpre facer pública a relación de centros que son autorizados para a súa participación no programa a partir do curso 2010-2011.
O artigo 6º.3 da citada orde determina que a autorización de participación nese plan corresponderalle á Dirección Xeral de Educación, Formación Profesional e Innovación Educativa.
En consecuencia, en aplicación do establecido no artigo 6º.3 da Orde do 3 de xuño de 2010, a Dirección Xeral de Educación, Formación Profesional e Innovación Educativa
RESOLVE:
Autorizar a participación no programa de cursos para a formación complementaria en linguas estranxeiras, Cuale, convocado pola Orde do 3 de xuño de 2010, dos centros que se relacionan no anexo.
Santiago de Compostela, 11 de novembro de 2010.
José Luis Mira Lema
Director xeral de Educación, Formación
Profesional e Innovación Educativa
Ver referencia pdf "22600D007P052.PDF"
ORDE do 17 de novembro de 2010 pola que se dispón o nomeamento de vogais do Consello de Administración da Autoridade Portuaria de Marín e Ría de Pontevedra.
CONSELLERÍA DO MAR — II. AUTORIDADES E PERSOAL — 24/11/2010

Como consecuencia da entrada en vigor da Lei 33/2010, do 5 de agosto, de modificación da Lei 48/2003, do 26 de novembro, de réxime económico e de prestación de servizos nos portos de interese xeral, que modifica o artigo 40º da Lei 27/1992, do 23 de novembro, de portos do Estado e da mariña mercante, na redacción dada pola Lei 62/1997, de reforma daquela Lei 27/1992, debe modificarse a composición actual do Consello de Administración das Autoridades Portuarias dos Portos de Interese Xeral do Estado situados na Comunidade Autónoma galega: Ferrol-San Cibrao, A Coruña, Marín e Ría de Pontevedra, Vilagarcía de Arousa e Vigo.
Adoptado acordo polo Consello da Xunta de Galicia, en sesión do 16 de setembro de 2010, relativo a modificar a composición do Consello de Administración das Autoridades Portuarias de Portos de Interese Xeral do Estado, situados na Comunidade Autónoma galega, para adaptalos ao disposto na Lei 33/2010, do 5 de agosto, antes mencionada, así como, facultar a persoa titular da consellería competente en materia de portos para a designación e separación dos vogais que compoñen o Consello de Administración destas autoridades portuarias, conforme o previsto e en canto órgano competente,
DISPOÑO:
O nomeamento como vogais no Consello de Administración da Autoridade Portuaria de Marín e Ría de Pontevedra dos seguintes:
En representación da Administración xeral do Estado:
Juan José Vázquez Seijas.
Teresa Casal García.
Juan Ignacio Grau Albert.
En representación da comunidade autónoma:
Paloma Rueda Crespo.
Manuel Nores González.
Encarnación Rivas Díaz.
José Manuel Cores Tourís.
En representación dos municipios en cuxo termo está localizada a zona de servizo do porto:
Francisco Andrés Veiga Soto.
Miguel Anxo Fernández Lores.
En representación da Cámara de Comercio, Industria e Navegación:
Víctor Nogueira García.
En representación das organizacións empresariais:
Luis Martínez Trigo.
En representación das organizacións sindicais:
Rodrigo Vázquez Arias.
En representación do sector pesqueiro no ámbito de actuación da autoridade portuaria:
Constante Freire González.
Santiago de Compostela, 17 de novembro de 2010.
Rosa María Quintana Carballo
Conselleira do Mar
ORDE do 18 de novembro de 2010 pola que se dispón o nomeamento dos membros do Consello Asesor de Investigación e Desenvolvemento Tecnolóxico de Galicia.
CONSELLERÍA DE ECONOMÍA E INDUSTRIA — II. AUTORIDADES E PERSOAL — 24/11/2010

O Decreto 15/2006, do 2 de febreiro, establece a composición do Consello Asesor de Investigación e Desenvolvemento Tecnolóxico de Galicia. Por orde da Consellería de Innovación e Industria do 16 de xuño de 2006 (DOG do 21 de xuño) procedeuse ao nomeamento dos seus membros.
A modificación, a través do Decreto 79/2009, do 19 de abril, da estrutura orgánica da Xunta de Galicia, a finalización do mandato dos vogais representantes das organizacións sindicais e empresarias e dos representantes propostos pola Comisión Interdepartamental de Ciencia e Tecnoloxía de Galicia (Cicetga) así como os cambios producidos noutras institucións que o compoñen, fan necesario renovar a súa composición e proceder a nomear os seus novos membros.
Polo que antecede, esta consellería
DISPÓN:
Artigo único.-Nomear as persoas que a seguir se relacionan como membros do Consello Asesor de Investigación e Desenvolvemento Tecnolóxico de Galicia:
1) Tarsy Carballas Fernández, presidenta.
2) Juan J. Casares Long, reitor da Universidade de Santiago de Compostela.
3) José Mª Barja Pérez, reitor da Universidade da Coruña.
4) Salustiano Mato de la Iglesia, reitor da Universidade de Vigo.
5) Ricardo Capilla Pueyo, director xeral de Investigación, Desenvolvemento e Innovación da Consellería de Economía e Industria.
6) José Riesgo Boluda, secretario xeral da consellería de Economía e Industria.
7) José Alberto Díez de Castro, secretario xeral de universidades da Consellería de Educación e Ordenación Universitaria.
8) Uxío Labarta Fernández, delegado do Consello Superior de Investigación Científica (CSIC).
9), 10) e 11) Fernando Sabio Maroño, José Carlos Rodríguez del Río e Félix Mª Sarmiento Escalona, polas organizacións sindicais mais representativas (CIG, UGT e CC.OO., respectivamente).
12), 13) e 14) Araceli de Lucas Sanz, Jorge Cebreiros Arce e Juan Vieites Baptista de Sousa, en representación da Confederación de Empresarios de Galicia.
15), 16), 17) e 18) Luis Castedo Expósito, Manuel Guaita Fernández, José Luis Fernández Carnero e José Manuel González, por proposta da Comisión Interdepartamental de Ciencia e Tecnoloxía de Galicia (Cicetga).
19) Benito Fernández Rodríguez, subdirector xeral de xestión do Plan galego de IDIT.
Disposición derrogatoria
Queda derrogada a orde da Consellería de Innovación e Industria do 16 de xuño de 2006 pola que se dispón o nomeamento dos membros do Consello Asesor de Investigación e Desenvolvemento Tecnolóxico de Galicia.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de novembro de 2010.
Javier Guerra Fernández
Conselleiro de Economía e Industria
RESOLUCIÓN do 18 de novembro de 2010, da Secretaría Xeral da Igualdade, pola que se modifica a Resolución do 26 de marzo de 2010 pola que se regulan as bases e se convocan axudas periódicas de apoio a mulleres que sofren violencia de xénero.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 24/11/2010

No Diario Oficial de Galicia do 31 de marzo de 2010 publicouse a Resolución do 26 de marzo de 2010, da Secretaría Xeral da Igualdade, pola que se regulan as bases e se convocan axudas periódicas de apoio a mulleres que sofren violencia de xénero.
Na antedita convocatoria destas axudas, modificada por resolución do 12 de agosto de 2010, publicada no DOG do 18 de agosto de 2010, establécese que o crédito asignado para atender as solicitudes que se aproben, que se imputan á aplicación orzamentaria 04.40.313D.480.0, ascende a 1.478.821,00 euros para o exercicio 2010 e que se reservan 630.000,00 euros do ano 2011 para o financiamento das axudas que, pola súa duración, xeren dereitos económicos das beneficiarias durante o exercicio seguinte. Este crédito, segundo o establecido no dito artigo, poderá ser ampliado cando a aumento veña derivado da súa previsión legal ou dalgún dos supostos previstos no artigo 30º.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
A través dunha ampliación de crédito incrementouse a partida destinada a estas axudas e co fin de atender o maior número de mulleres vítimas de violencia de xénero que se atopen incluídas no ámbito de aplicación da convocatoria e que o soliciten cómpre acordar a ampliación da dotación orzamentaria prevista.
Por todo o exposto e no uso das facultades que teño atribuídas,
DISPOÑO:
Artigo único
Primeiro.-Amplíanse os créditos asignados na convocatoria das axudas económicas de carácter periódico de apoio ás mulleres que sofren violencia de xénero na contía de 262.306,00 euros para o exercicio corrente, con cargo á partida orzamentaria 04.40.313D.480.0, polo que queda asignado un crédito de 1.741.127,00 euros para a anualidade 2010.
Segundo.-Esta modificación non afecta o prazo establecido na referida resolución para a presentación de solicitudes.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de novembro de 2010.
Marta González Vázquez
Secretaria xeral da Igualdade
ORDE do 10 de novembro de 2010 pola que se amplía o importe global máximo para a concesión de axudas para que os/as mariscadores/as a pé poidan completar os períodos mínimos de cotización ao réxime especial dos traballadores do mar co obxecto de alcanzar a pensión de xubilación, e que foron convocadas pola Orde do 15 de decembro de 2009.
CONSELLERÍA DO MAR — III. OUTRAS DISPOSICIÓNS — 24/11/2010

A Orde do 15 de decembro de 2009 pola que se establecen as bases reguladoras das axudas para que os/as mariscadores/as a pé poidan completar os períodos mínimos de cotización ao réxime especial dos traballadores do mar co obxecto de alcanzar a pensión de xubilación e se procede á súa convocatoria para o ano 2010, no seu artigo 5º, punto 1, dispón que as axudas concederán por importe máximo de 1.508.000 euros e que se imputarán á aplicación 14.03.722A.780.0, código de proxecto 2010 01034, do proxecto de orzamentos xerais da Comunidade Autónoma de Galicia para o ano 2010. Así mesmo, no seu punto 2 prevé a posibilidade de ampliar o crédito en virtude do artigo 31º da Lei 9/2007, de subvencións de Galicia. Desta maneira, o importe consignado en cada convocatoria, así como a/s aplicación/s á/ás cal/es se impute, poderá ser ampliado en función da dispoñibilidade orzamentaria sen que iso dea lugar á apertura de novo prazo de presentación de solicitudes, salvo indicación expresa en contrario
na orde que se publique para o efecto.
Como consecuencia das solicitudes presentadas polos/as mariscadores/as a pé que cumpren con todos os requisitos establecidos para seren beneficiarios, e existindo dispoñibilidade orzamentaria, para completar o crédito inicialmente establecido que permita atender a totalidade da demanda de axudas xerada é necesario ampliar a dotación inicialmente establecida en cento oitenta mil euros (180.000 ).
Por todo o exposto, e no seo das facultades que me foron conferidas,
DISPOÑO:
Artigo único.-Amplíase o importe da contía máxima para a concesión das axudas convocadas pola orde da Consellería do Mar do 15 de decembro de 2009, pola que se establecen as bases reguladoras das axudas para que os/as mariscadores/as a pé poidan completar os períodos mínimos de cotización ao réxime especial dos traballadores do mar co obxecto de alcanzar a pensión de xubilación e se procede á súa convocatoria para o ano 2010.
A contía queda fixada na cantidade dun millón seiscentos oitenta e oito mil euros (1.688.000 ) para a anualidade 2010, e imputarase á aplicación 14.03.722A.780.0, código de proxecto 2010 01034, dos orzamentos xerais da Comunidade Autónoma de Galicia para o ano 2010.
Disposición adicional
Esta modificación non supón a apertura de novo prazo de presentación de solicitudes.
Disposición derradeira
Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 10 de novembro de 2010.
Rosa María Quintana Carballo
Conselleira do Mar
ORDE do 17 de novembro de 2010 pola que se dispón o cesamento de vogais do Consello de Administración da Autoridade Portuaria de Marín e Ría de Pontevedra.
CONSELLERÍA DO MAR — II. AUTORIDADES E PERSOAL — 24/11/2010

Como consecuencia da entrada en vigor da Lei 33/2010, do 5 de agosto, de modificación da Lei 48/2003, do 26 de novembro, de réxime económico e de prestación de servizos nos portos de interese xeral, que modifica o artigo 40º da Lei 27/1992, do 23 de novembro, de portos do Estado e da mariña mercante, na redacción dada pola Lei 62/1997, de reforma daquela Lei 27/1992, debe modificarse a composición actual do Consello de Administración das Autoridades Portuarias dos Portos de Interese Xeral do Estado situados na Comunidade Autónoma galega: Ferrol-San Cibrao, A Coruña, Marín e Ría de Pontevedra, Vilagarcía de Arousa e Vigo.
Adoptado acordo polo Consello da Xunta de Galicia, en sesión do 16 de setembro de 2010, relativo a modificar a composición do Consello de Administración das Autoridades Portuarias de Portos de Interese Xeral do Estado, situados na Comunidade Autónoma galega, para adaptalos ao disposto na Lei 33/2010, do 5 de agosto, antes mencionada, así como, facultar a persoa titular da consellería competente en materia de portos para a designación e separación dos vogais que compoñen o Consello de Administración destas autoridades portuarias, conforme ao previsto e en canto a órgano competente,
DISPOÑO:
O cesamento como vogais no Consello de Administración da Autoridade Portuaria de Marín e Ría de Pontevedra dos seguintes:
José Vázquez Otero.
Teresa Casal García.
Juan José Vázquez Seijas.
Ignacio Rodríguez Sánchez-Arévalo.
Francisco Andrés Veiga Soto.
Manuel Rubial Pardavila.
Miguel Anxo Fernández Lores.
Víctor Nogueira García.
Senén Touza Ferrer.
Eduardo Barros Pereira.
Constante Freire González.
Pedro Miguel Pérez Torres.
Francisco José Gómez Vaamonde.
Paloma Rueda Crespo.
María Celeste Nieto García.
Manuel Santos Costa.
José Manuel Cores Tourís.
Manuel Nores González.
Augusto Casal Sánchez.
Manuel González Juanatey.
Encarnación Rivas Díaz.
José Luis Santiago Pereira.
Agradécenselles os servizos prestados.
Santiago de Compostela, 17 de novembro de 2010.
Rosa María Quintana Carballo
Conselleira do Mar
b) NOMEAMENTOS CONSELLERÍA DE ECONOMÍA
E INDUSTRIA
RESOLUCIÓN do 11 de novembro de 2010, da Dirección Xeral de Educación, Formación Profesional e Innovación Educativa,  pola que se fai pública a nova relación de centros autorizados no curso 2010-2011 para participar no Plan de seccións bilingües en centros sostidos con fondos públicos de ensino non universitario convocado pola Orde do 18 de abril de 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/11/2010

A Orde do 18 de abril de 2007, DOG do 7 de maio, crea e regula a convocatoria do Plan de seccións bilingües en centros sostidos con fondos públicos de ensino non universitario.
Unha vez rematado o procedemento establecido nesa convocatoria, segundo os criterios que esa orde determina, cómpre facer pública a nova relación de centros que son autorizados para a súa participación no plan a partir do próximo curso 2010-2011 de conformidade co disposto no artigo 14º da devandita orde.
O artigo 12º da citada orde determina que a autorización de participación nese plan corresponderalle á Dirección Xeral de Ordenación e Innovación Educativa. Ao abeiro do Decreto 332/2009 polo que se establece a estrutura orgánica da Consellería de Educación e Ordenación Universitaria, segundo o artigo 7º, correspóndelle á Dircección Xeral de Educación, Formación Profesional e Innovación Educativa a promoción de accións e programas de innovación educativa, así como a autorización de programas e proxectos específicos ou experimentais.
En consecuencia, en aplicación do previsto no artigo 12º da Orde do 18 de abril de 2007, a Dirección Xeral de Educación, Formación Profesional e innovación Educativa
RESOLVE:
Primeiro.-Autorizar a participación no Plan de seccións bilingües, convocado pola Orde do 18 de abril de 2007, aos centros que se relacionan no anexo coas especificacións que nel se indican.
Segundo.-Contra esta resolución os interesados poderán interpor recurso de alzada perante o conselleiro de Educación e Ordenación Universitaria no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 114º e 115º da Lei 4/1999, de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 11 de novembro de 2010.
José Luis Mira Lema
Director xeral de Educación, Formación Profesional e Innovación Educativa
Ver referencia pdf "22600D008P053.PDF"
RESOLUCIÓN do 18 de novembro de 2010, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 18 de febreiro de 2009 pola que se establecen as bases reguladoras do programa de axudas e subvencións ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia número 41, do 27 de febreiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 02/12/2010

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia,
RESOLVO:
Ordenar a publicación no Diario Oficial de Galicia das subvencións concedidas con cargo á aplicación orzamentaria 48.04.322C.472.2 ao abeiro da Orde do 18 de febreiro de 2009 pola que establecen as bases reguladoras do programa de axudas e subvencións ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2009.
Este programa está cofinanciado polo Fondo Social Europeo, nunha porcentaxe do 80%, a través do Programa operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007.
Convocatoria: Orde do 18 de febreiro de 2009 pola que establecen as bases reguladoras do programa de axudas e subvencións ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia número 41, do 27 de febreiro).
Santiago de Compostela, 18 de novembro de 2010.
Andrés Hermida Trastoy
Director xeral de Promoción do Emprego
Ver referencia pdf "23200D005P009.PDF"
ORDE do 18 de novembro de 2010 pola que se regulan os permisos ao persoal da Comunidade Autónoma de Galicia en relación coas eleccións sindicais aos órganos de representación do persoal ao servizo da Administración da Xunta de Galicia.
CONSELLERÍA DE FACENDA — III. OUTRAS DISPOSICIÓNS — 25/11/2010

Ante a proximidade das eleccións sindicais para a cobertura da totalidade de delegados de persoal, membros dos comités de empresa e de xuntas de persoal, que se celebrarán no período 2010-2011, faise preciso sinalar o sistema de permisos aos membros de candidaturas, compoñentes das mesas electorais, representantes da Administración, interventores e apoderados das candidaturas e aos electores en xeral; en consecuencia, esta consellería
RESOLVE:
Primeiro.-Os compoñentes das mesas electorais e representantes da Administración terán dereito, de ser preciso, a permisos polo tempo indispensable para asistir ás xuntas da mesa electoral. Así mesmo, disporán dun permiso retribuído de xornada completa no día da votación e unha reducción de cinco horas na súa xornada de traballo do día inmediatamente posterior.
Segundo.-Os apoderados e interventores das candidaturas que se designen, se é o caso, terán permiso durante todo o día da votación e unha redución da xornada na data inmediatamente posterior nas condicións sinaladas no parágrafo anterior.
Terceiro.-Os electores en xeral terán permiso polo tempo indispensable para exercer o seu dereito ao voto, segundo as instruccións concretas que dite cada órgano de persoal, podendo este esixirlles un xustificante do acto da votación expedido pola mesa electoral concreta en que vote, cando esta estea situada fóra do seu centro de traballo.
Cuarto.-Esta disposición non é aplicable nas eleccións aos representantes do persoal ao servizo das institucións sanitarias dependentes do Servizo Galego de Saúde.
Santiago de Compostela, 18 de novembro de 2010.
Marta Fernández Currás
Conselleira de Facenda
DECRETO 192/2010, do 11 de novembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da VAC da Costa Norte, treito AG-64 (San Sadurniño)-Campo do Hospital, subtreito Sanguiñeira-Felgosas, nos municipios de San Sadurniño, Moeche e Cerdido. (Clave AC/00/062.01.1.2).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 25/11/2010

Con data do 22 de outubro de 2010 a Dirección Xeral de Infraestruturas resolveu aprobar o proxecto de trazado da VAC da Costa Norte, treito AG-64 (San Sadurniño)-Campo do Hospital, subtreito Sanguiñeira-Felgosas, nos municipios de San Sadurniño, Moeche e Cerdido. (Clave: AC/00/062.01.1.2).
A xustificación da urxencia de ocupación dos bens e dereitos precisos para a execución desta actuación vén motivada pola necesidade de acadar unha maior capacidade e nivel de servizo que os proporcionados pola actual estrada AC-862. Con isto preténdese diminuír os tempos de percorrido investidos e aumentar a seguranza viaria, por tratarse dun treito encadrado nas actuacións de mellora das comunicacións na comunidade autónoma, xa que a nova vía de alta capacidade da Costa Norte articula, xunto coa autovía A-8, todo o territorio norte de Galicia, desde Ferrol ata Ribadeo.
Por todo isto, a actuación prevista abrangue a execución do subtreito da vía de alta capacidade da Costa Norte, comprendido entre Sanguiñeira e As Felgosas, de 7,86 quilómetros de lonxitude. Este é un dos tres subtreitos que conforman o treito da VAC Costa Norte comprendido entre a AG-64 (San Sadurniño) e Campo do Hospital.
Proxéctase a construción dunha única calzada, pero prevendo a posibilidade dun posterior desdobramento da vía de alta capacidade para a súa conversión en autovía.
En virtude de todo o exposto e en aplicación do artigo 28º.2 do Estatuto de autonomía de Galicia e dos artigos 10º e 52º da Lei de expropiación forzosa, en relación con previsto no artigo 16º da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas, e logo da deliberación do Consello da Xunta na súa reunión do día once de novembro de dous mil dez,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, así como en calquera das modificacións que sexa necesario realizar para a súa execución, para efectos de expropiación do proxecto de trazado da VAC da Costa Norte, treito AG-64 (San Sadurniño)-Campo do Hospital, subtreito Sanguiñeira-Felgosas, nos municipios de San Sadurniño, Moeche e Cerdido. (Clave: AC/00/062.01.1.2).
Santiago de Compostela, once de novembro de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
CORRECCIÓN de erros.-Resolución do 23 de novembro de 2010, da Xerencia do Servizo Galego de Saúde, pola que se dispón a publicación do Plan de ordenación de recursos humanos do servizo de lavandaría do Complexo Hospitalario Xeral-Calde de Lugo.
SERVIZO GALEGO DE SAÚDE — III. OUTRAS DISPOSICIÓNS — 01/12/2010

Publicada a devandita resolución no Diario Oficial de Galicia número 230, do martes 30 de novembro pasado, na páxina 19.790 e seguintes, baixo a epígrafe VI. a) Anuncios da Administración Autonómica, cómpre facer a oportuna corrección para situala na epígrafe III. Outras disposicións.
RESOLUCIÓN do 18 de novembro de 2010 pola que se lles dá publicidade aos beneficiarios das axudas concedidas polo Instituto Galego de Promoción Económica durante o terceiro trimestre de 2010.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 01/12/2010

De conformidade co disposto no artigo 15º da Lei 9/2007, do 13 de xuño, de subvencións de Galicia e no artigo 13º.4 da Lei 4/2006, do 30 de xuño, de transparencia e boas prácticas na Administración pública galega, o Igape publicará as subvencións concedidas ao abeiro das bases reguladoras das axudas do Igape no Diario Oficial de Galicia, expresando beneficiario, finalidade, contía e aplicación orzamentaria.
No caso de axudas cofinanciadas por fondos comunitarios, o beneficiario estará suxeito ás normas de información e publicidade que establece o Regulamento (CE) 1828/2006, da Comisión, do 8 de decembro, que fixa normas de desenvolvemento para o Regulamento (CE) 1083/2006, do Consello, do 11 de xullo, polo que se establecen as disposicións xerais relativas ao Fondo de Desenvolvemento Rexional, ao Fondo Social Europeo e ao Fondo de Cohesión.
Así mesmo, o Igape tamén publicará as subvencións concedidas en vía de recurso ao abeiro das súas bases reguladoras, unha vez vistos os recursos interpostos contra as resolucións dos expedientes instruídos ao abeiro das súas bases reguladoras e tras propoñer para concesión os proxectos aprobados nos recursos estimados.
En virtude do exposto anteriormente,
RESOLVO:
Primeiro.-Dar publicidade á relación de beneficiarios das axudas concedidas polo Igape durante o terceiro trimestre de 2010, que figura como anexo I.
Segundo.-Dar publicidade á relación de beneficiarios das axudas concedidas polo Igape en vía de recurso durante o terceiro trimestre de 2010, que figura como anexo II.
Santiago de Compostela, 18 de novembro de 2010.
Joaquín Varela de Limia de Cominges
Director xeral do Instituto Galego de Promoción Económica
ANEXO I
-Norma reguladora:
Resolución do 4 de marzo de 2008 (DOG nº 47, do 6 de marzo), pola que se lles dá publicidade ás bases reguladoras das axudas para a habilitación de liñas de financiamento subsidiado para microempresas, proxectos emprendedores e investimentos das pemes para a mellora competitiva na Comunidade Autónoma de Galicia, instrumentadas mediante convenio de colaboración entre o Igape, as sociedades de garantía recíprocas e as entidades financeiras adheridas.
-Finalidade:
Facilitar o acceso ao financiamento nos investimentos das microempresas, dos emprendedores, e das pemes que melloren a súa competitividade.
-Aplicación orzamentaria:
Estas axudas serán financiadas con cargo ás aplicacións orzamentarias 02.01.E1/13/01.656701, 02.01.E1/13/01.656702, 02.01.E1/13/02.656701 e 02.01.E1/13/02.656702 dos orzamentos do Instituto Galego de Promoción Económica.
Ver referencia pdf "23100D008P014.PDF"
ORDE do 25 de novembro de 2010 pola que se incrementa a dotación orzamentaria da Orde do 22 de febreiro de 2010 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2010.
CONSELLERÍA DO MEDIO RURAL — III. OUTRAS DISPOSICIÓNS — 01/12/2010

A orde da Consellería do Medio Rural do 22 de febreiro de 2010 (DOG nº 39, do 26 de febreiro) regula o procedemento para a solicitude, tramitación e concesión, para o ano 2010, das axudas previstas dentro do réxime do pagamento único e doutros réximes de axuda directa á agricultura e gandaría, e das axudas ao desenvolvemento rural para a utilización sustentable das terras agrícolas no ano 2010.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas, e no seu parágrafo 3, sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar todas as solicitudes das axudas especificadas no título III da orde, relativas á indemnización compensatoria no marco da aplicación da política agrícola común en Galicia financiadas polo Fondo Europeo Agrícola de Garantía (Feaga) e polo Fondo Europeo Agrícola de Desenvolvemento Rural (Feader) e xestionadas polo Fondo Galego de Garantía Agraria, e posto que a dotación inicial resulta insuficiente, aprobouse o correspondente expediente de modificación de crédito, polo que cómpre, mediante esta orde, incrementar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confire a Lei 1/1983, do 22 de febreiro, reguladora da Xunta e da súa Presidencia, e no Decreto 313/2009, do 4 de xuño,
DISPOÑO:
Artigo único
1. A dotación orzamentaria prevista para as axudas especificadas no título III da Orde do 22 de febreiro de 2010 (DOG nº 39, do 26 de febreiro), conforme a disposición adicional primeira, parágrafo 1, alínea b) da dita orde, increméntase no importe de 3.055.731,03 euros, e con cargo á aplicación 13.90.712B.772.1, dos orzamentos da Comunidade Autónoma de Galicia para 2010.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-O incremento de crédito previsto no artigo único desta orde non afecta o prazo de presentación de solicitudes establecido na devandita Orde do 22 de febreiro de 2010 (DOG nº 39, do 26 de febreiro, e nas modificacións efectuadas mediante a Orde do 27 de abril de (DOG nº 81, do 30 de abril) e a Orde do 10 de maio de 2010 (DOG nº 90, do 13 de maio).
Disposición derradeira
Esta orde entrará en vigor o mesmo día ao da súa publicación no Diario Oficial de Galicia.
Santiago de Compostela, 25 de novembro de 2010.
Samuel Jesús Juárez Casado
Conselleiro do Medio Rural
ORDE do 25 de novembro de 2010 pola que se amplía o prazo para a xustificación das axudas da Orde do 28 de xuño de 2010 pola que se establecen as bases reguladoras das subvencións destinadas ao sector do lúpulo e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 01/12/2010

Pola Orde do 28 de xuño de 2010 (DOG nº 122, do 29 de xuño), establécense as bases reguladoras das subvencións destinadas ao sector do lúpulo e convócanse para o ano 2010.
No parágrafo primeiro do artigo 30º da dita orde establécese que, unha vez realizados os investimentos previstos, os interesados deberán comunicar a finalización da execución do investimento ata o 15 de novembro do ano en curso. Debido ao atraso da xestión destas axudas, é imposible cumprir esta data, polo que cómpre ampliar o prazo.
En virtude do exposto, de conformidade co artigo 30º.1.3 do Estatuto de autonomía de Galicia e no uso das facultades que me confiren o artigo 14º da Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.
Primeiro.-O prazo para a xustificación do investimento, que consta no parágrafo primeiro do artigo 30º da Orde do 28 de xuño de 2010, amplíase ata o 30 de decembro de 2010.
Segundo.-Esta modificación non afecta o prazo que se establece para a presentación de solicitudes de axuda na devandita Orde do 28 de xuño de 2010.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 25 de novembro de 2010.
Samuel Jesús Juárez Casado
Conselleiro do Medio Rural
RESOLUCIÓN do 18 de novembro de 2010, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 30 de decembro de 2008 pola que se establecen as bases reguladoras do programa de incentivos ás empresas de inserción laboral (EIL), cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia número 10, do 15 de xaneiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 01/12/2010

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia.
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 48.04.322C.472.6 e 48.04.322C.470.0, ao abeiro da Orde do 30 de decembro de 2008 pola que se establecen as bases reguladoras do programa de incentivos ás empresas de inserción laboral (EIL), cofinanciado polo Fondo Social Europeo, e se procede á súa convocatoria para o ano 2009.
Este programa está cofinanciado polo Fondo Social Europeo, nunha porcentaxe do 80%, a través do Programa operativo do FSE de Galicia 2007-2013, número CCI 2007 ES 051 PO 004, aprobado pola decisión da Comisión Europea do 18 de decembro de 2007.
Convocatoria: Orde do 30 de decembro de 2008 pola que se establecen as bases reguladoras do programa de incentivos ás empresas de inserción laboral (EIL),cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia número 10, do 15 de xaneiro de 2009).
Santiago de Compostela, 18 de novembro de 2010.
Andrés Hermida Trastoy
Director xeral de Promoción do Emprego
Ver referencia pdf "23100D003P007.PDF"
RESOLUCIÓN do 18 de novembro de 2010, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 30 de decembro de 2008 pola que se establecen as bases reguladoras do programa de incentivos para promover a afiliación á Seguridade Social das persoas cotitulares ou titulares de explotacións agrarias, e se procede á súa convocatoria para o ano 2009 (Diario Oficial de Galicia número 9, do 14 de xaneiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 01/12/2010

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia,
RESOLVO:
Ordenar a publicación no Diario Oficial de Galicia das subvencións concedidas con cargo á aplicación orzamentaria 48.04.322C.480.0 ao abeiro da Orde do 30 de decembro de 2008 pola que se establecen as bases reguladoras do programa de incentivos para promover a afiliación á Seguridade Social das persoas cotitulares ou titulares de explotacións agrarias, e se procede á súa convocatoria para o ano 2009.
Convocatoria: Orde do 30 de decembro de 2008 pola que se establecen as bases reguladoras do programa de incentivos para promover a afiliación á Seguridade Social das persoas cotitulares ou titulares de explotacións agrarias, e se procede á súa convocatoria para o ano 2009 (Diario Oficial de Galicia número 9, do 14 de xaneiro).
Santiago de Compostela, 18 de novembro de 2010.
Andrés Hermida Trastoy
Director xeral de Promoción do Emprego
Ver referencia pdf "23100D003P007.PDF"
Ver referencia pdf "23100D005P010.PDF"
CORRECCIÓN de erros.-Orde do 19 de xullo de 2010 pola que se modifica a Orde do 8 de setembro de 2006, pola que se declaran e clasifican as zonas de produción de moluscos bivalvos e outros invertebrados mariños nas augas de competencia da Comunidade Autónoma de Galicia.
CONSELLERÍA DO MAR — III. OUTRAS DISPOSICIÓNS — 26/11/2010

Advertidos erros na Orde do 19 de xullo de 2010 pola que se modifica a Orde do 8 de setembro de 2006, pola que se declaran e clasifican as zonas de produción de moluscos bivalvos e outros invertebrados mariños nas augas de competencia da Comunidade Autónoma de Galicia (DOG nº 143, do 28 de xullo de 2010) fanse as oportunas correccións:
Anexo I. Moluscos bivalvos.
-Na páxina 13.700: GAL-10, 2ª fila, GAL-10/03 (parte interna da ría de Aldán).
Onde di: «Zona interna delimitada pola liña imaxinaria que une pta. Vilariño e pta. Testada», debe dicir: «Zona interna delimitada pola liña imaxinaria que une pta. do Con e pta. Testada».
Anexo II. Mapas das zonas de produción.
-Na páxina 13.712: mapa GAL-10.
Onde di: «Pta Vilariño», debe dicir: «Pta. do Con», quedando o mapa do seguinte xeito:
Ver referencia pdf "22800D010P035.PDF"
AXENCIA PARA A CALIDADE DO SISTEMA UNIVERSITARIO
DE GALICIA
CORRECCIÓN de erros.-Orde do 4 de novembro de 2010 pola que se fixan as tarifas máximas aplicables á asistencia sanitaria concertada polo Servizo Galego de Saúde e se revisan os prezos dos concertos vixentes.
CONSELLERÍA DE SANIDADE — III. OUTRAS DISPOSICIÓNS — 26/11/2010

Advertido erro na citada orde, publicada no DOG nº 220, do 16 de novembro de 2010, cómpre facer a oportuna corrección:
Na páxina 18.681, despois do artigo 5º.-Impostos e taxas, engádese:
Disposición derrogatoria.-Queda derrogada a orde da Consellería de Sanidade do 4 de setembro de 2008 (DOG nº 190, do 1 de outubro) pola que se fixan as tarifas máximas aplicables á asistencia sanitaria concertada polo Servizo Galego de Saúde e se actualizan os prezos dos concertos vixentes.